Ei saa olla heaks tavaks, et vanaema, mõrvar, lapseootel naine ja pervert on ühes koos. See ei ole sõbralik mets, vaid korter 13, millest laulab Psychoterror ("Tusk, töötus, armetus"). Põhja-Iirimaal näiteks on tänapäeval väga tõsine ja range diskrimineerimispoliitika. Kõikvõimalikke tribunale on iga nurga peal ja nende rahastamisse on rahuarmastav Suurbritannia päris märkimisväärse panuse teinud. Aga ikkagi on nii, et mustasid taksosid juhivad endised poliitvangid ja igaüks ei saa minna ja kandideerida võrdsetel alustel musta takso juhiks. See on valdkond, millele diskrimineerimispoliitikat ei rakendata. Tervest mõistusest lähtuvalt. Nimelt oli 70-ndatel katoliiklastega asustatud aladel olukord nii kuum, et ühiskondlik transport ja taksod sattusid seal üsna sageli rünnakute objektiks. Ja kuna lõpuks keegi ei julgenud sinna enam sõita, siis hakkasid kohalikud ettevõtlikud iiri mehed seal taksot sõitma. Leidsid oma nishi, nagu väikeettevõtjad räägivad. Nüüd ongi Belfasti linnas palju musti taksosid liikvel, kus roolis istuvad mitte enam nii noored, aga endiselt ettevõtlikud endised poliitvangid.